**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.190/7 (prot. Nr.7, 14.§) |

Par līdzdalības izbeigšanu biedrībās

Atbilstoši Pašvaldību likuma pārejas noteikumu 10. punktam pašvaldības līdz 2023. gada 30. jūnijam likvidē to izveidotās biedrības un nodibinājumus, kas neatbilst šā likuma 79. pantā noteiktajam, vai izbeidz savu dalību šādās biedrībās un nodibinājumos.

Izvērtējot biedrību, kurās pašvaldība ir biedrs vai dibinātājs, atbilstību Pašvaldību likuma 79. pantam un pamatojoties uz Biedrību un nodibinājuma likuma 30. pantu, Liepājas valstspilsētas pašvaldības dome **nolemj:**

1. Izbeigt pašvaldības dalību biedrībās:

1.1. “Latvijas Informācijas un komunikācijas tehnoloģijas asociācija”, reģistrācijas numurs 40008038242, juridiskā adrese [Stabu iela 47-1, Rīga, LV–1011](https://www.firmas.lv/lv/uznemumi/meklet?q=Stabu+iela+47+%E2%80%93+1%2C+R%C4%ABga%2C+LV-1011&search%5Bwhere%5D=address);

1.2. “Liepājas ezeri”, reģistrācijas numurs 40008082556, juridiskā adrese Rožu iela 6, Liepāja, LV–3401;

1.3. “Latvijas Pašvaldību mācību centrs”, reģistrācijas numurs 40003121236, juridiskā adrese [Biķernieku iela 4, Rīga, LV–1039](https://www.firmas.lv/lv/uznemumi/meklet?q=Bi%C4%B7ernieku+iela+4%2C+R%C4%ABga%2C+LV-1039&search%5Bwhere%5D=address);

1.4. “Latvijas Veselības Tūrisma Klasteris”, reģistrācijas numurs 40008131781, juridiskā adrese [Brīvības gatve 214B](https://www.firmas.lv/lv/uznemumi/meklet?q=R%C4%ABga%2C+Br%C4%ABv%C4%ABbas+gatve+214B&search%5Bwhere%5D=address), Rīga, LV–1039;

1.5. “Kurzemes reģiona attīstības aģentūra”, reģistrācijas numurs 41203013102, juridiskā adrese Elizabetes iela 45/47, Rīga, LV–1010;

1.6. LATVIJAS KLAVIERU SKOLOTĀJU ASOCIĀCIJA, reģistrācijas numurs 40008000507, juridiskā adrese [Krišjāņa Barona iela 1, Rīga, LV–1050](https://www.firmas.lv/lv/uznemumi/meklet?q=Kri%C5%A1j%C4%81%C5%86a+Barona+iela+1%2C+R%C4%ABga%2C+LV-1050&search%5Bwhere%5D=address).

2. Atbildīgā pašvaldības institūcija par biedrības likvidāciju vai dalības izbeigšanu biedrībā, kas minēta lēmuma:

 2.1. 1.1. un 1.6. apakšpunktā – Liepājas valstspilsētas pašvaldības iestāde “Liepājas pilsētas Izglītības pārvalde”;

 2.2. 1.2., 1.3., 1.4. un 1.5. apakšpunktā – Liepājas valstspilsētas pašvaldības iestāde “Liepājas pilsētas pašvaldības administrācija”.

3. Par dalības izbeigšanu biedrībās un nodibinājumos, kas nav izvērtēti līdz šā lēmuma pieņemšanai un kuru atbilstība Pašvaldību likuma 79. pantam nav vērtēta, pieņemot citu pašvaldības domes lēmumu, ir atbildīga pašvaldības institūcija, kura minēta attiecīgās biedrības vai nodibinājuma biedru vai dibinātāju sarakstā, kura pārstāv pašvaldības intereses biedrībā, kura piedalās biedrības institūcijās vai īsteno citas biedra vai dibinātāja tiesības un pienākumus.

4. Pilnvarot lēmuma 2. un 3. punktā minētās institūcijas pašvaldības vārdā veikt visas normatīvajos aktos noteiktās darbības, kas nepieciešamas dalības izbeigšanai biedrībās un nodibinājumos vai to likvidācijai.

5. Atbildīgajām pašvaldības institūcijām informēt pašvaldības izpilddirektoru par lēmuma 2. un 3. punktā minēto darbību izpildi ne vēlāk kā viena mēneša laikā no dienas, kad pašvaldības dalība biedrībā vai nodibinājumā izbeigta vai biedrība vai nodibinājums likvidēts.

6. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | visām pašvaldības iestādēm, Domes priekšsēdētāja birojam, Izpilddirektora birojam, Finanšu pārvaldei, Juridiskajai daļai, Vides daļai |